HR Službeni list Europske unije 49

31998R1434



SLUŽBENI LIST EUROPSKE UNIJE

UREDBA VIJEĆA (EZ) br. 1434/98

od 29. lipnja 1998.

o uvjetima prema kojima se može iskrcavati haringa za industrijske svrhe koje ne obuhvaćaju izravnu prehranu ljudi

VIJEĆE EUROPSKE UNIJE,

uzimajući u obzir Sporazum o osnivanju Europske zajednice, a posebno njegov članak 43.,

uzimajući u obzir prijedlog Komisije (1),

uzimajući u obzir mišljenje Europskog parlamenta (2),

budući da se Uredba Vijeća (EEZ) br. 2115/77 od 27. rujna 1977. o zabrani neposrednog ribolova i iskrcaja haringe za industrijske svrhe koje ne obuhvaćaju prehranu ljudi (3), temelji na prekomjernom iskorištavanju koje na mnogim zemljopisnim područjima više ne postoji;

budući da stokovi haringe u Baltičkom moru, Velikom Beltu i Malom Beltu te Oresundu trenutačno nisu ugrožene; budući da poboljšano gospodarsko iskorištavanje tih stokova dopušta njihov ribolov u druge svrhe, a ne za prehranu ljudi; budući da nije potrebno ograničenje na industrijsku namjenu za koju se vrše iskrcaji tih stokova;

budući da gospodarski ribolov haringe u Baltičkom moru može dovesti do značajnog prilova mladog bakalara; budući da stoga se obavljanje takvog ribolov ne smije dozvoliti u područjima gdje se nalazi veliki broj mladog bakalara;

budući da je stanje stoka haringe u Sjevernom moru, Skagerraku i Kattegatu zabrinjavajuće;

budući da za ostale stokove haringe u sjeveroistočnom Atlantiku, postojeća ribolovna praksa, tj. ribolov za prehranu ljudi, dovodi do dovoljno visoke razine iskorištavanja; budući da stoga promjene u odnosu na te vrste u ribolovnoj praksi nisu poželjne;

budući da je potrebno ograničiti razinu prilova haringe u industrijskom ribarstvu namijenjenom za druge vrste riba; budući da je prilov, do kojeg je došlo pod takvim ograničenjima, moguće iskoristiti za industrijske svrhe;

budući da se Uredbom Vijeća (EEZ) br. 2847/93 od 12. listopada 1993. o uspostavi sustava kontrole koji se primjenjuje na zajedničku ribarstvenu politiku (4) predviđa satelitsko praćenje plovila namijenjenih za ribolov za industrijske svrhe od 1. srpnja 1998. nadalje;

budući da Uredba Vijeća (EZ) br. 88/98 od 18. prosinca 1997. o utvrđivanju određenih tehničkih mjera za očuvanje ribolovnih resursa u vodama Baltičkog mora, Malog i Velikog Belta i Oresunda (5) određuje uvjete za ribolov haringe u tim vodama;

budući da Uredba Vijeća (EZ) br. 894/97 od 29. travnja 1997. o utvrđivanju određenih tehničkih mjera za očuvanje ribolovnih resursa (6) određuje uvjete za zadržavanje na plovilu i iskrcaj haringe ulovljene u Regijama 1. i 2., s ribolovnim alatom koji se trenutačno koristi za ribolov u industrijske svrhe koje ne obuhvaćaju prehranu ljudi,

DONIJELO JE OVU UREDBU:

Članak 1.

1. Za potrebe ove Uredbe primjenjuju se sljedeće definicije voda:

Regija 1.:

Sve vode koje leže sjeverno i zapadno od crte koja počinje od točke što leži na 48° sjeverne geografske širine i 18° zapadne geografske dužine i koja se odatle proteže ravno prema sjeveru do 60° sjeverne geografske širine, potom ravno na istok do 5° zapadne geografske dužine, otuda ravno na sjever do 60°30′ sjeverne geografske širine, potom ravno na istok do 4° zapadne geografske dužine, te potom ravno na sjever na 64° sjeverne geografske dužine, potom ravno na istok do obale Norveške.

Regija 2.:

Sve vode koje leže sjeverno od 48° sjeverne geografske širine, ali ne uključujući vode u Regiji 1. i Područjima ICES-a III.b, III.c i III.d.

Regija 3.:

Sve vode koje odgovaraju Potpodručjima ICES-a VIII. i IX.

2. Područja ICES-a III.b, III.c i III.d podijeljena u 11 Potpodručja označena brojevima od 22. do 32., koje su opisane u Prilogu I. Uredbi (EZ) br. 88/98.

Članak 2.

1. Haringa ulovljena u ribolovu:

— u Regijama 1. i 2. s mrežama čija je minimalna veličina oka na mreži manja od 32 mm ili,

— u Regiji 3. s mrežama čija je minimalna veličina oka na mreži manja od 40 mm,

ne smije biti zadržana na brodu osim ako je taj ulov:

i. uhvaćen unutar Potpodručja ICES-a IV., sastoji se pomiješano od haringe i drugih vrsta, nije razvrstan i težina haringe ne premašuje 20 % ukupne težine haringe i drugih vrsta, ulovljenih takvim alatom i zadržanih na plovilu ili;

ii. uhvaćen unutar Područja ICES-a III.a, sastoji se pomiješano samo od papalina i haringe, nije razvrstan i težina haringe ne premašuje 10 % ukupne težine haringe i papalina ulovljenih takvim alatom i zadržanih na plovilu ili;

iii. uhvaćen unutar Područja ICES-a III.a, sastoji se pomiješano od haringe i drugih vrsta sa ili bez papalina, nije razvrstan i težina haringe ne premašuje 5 % ukupne težine haringe i drugih vrsta ulovljenih takvim alatom i zadržanih na plovilu ili;

iv. ulovljen izvan Potpodručja ICES-a IV. i Područja ICES-a III.a, sastoji se od haringe i drugih vrsta, nije razvrstan i težina haringe ne premašuje 10 % ukupne težine haringe i drugih vrsta ulovljenih takvim alatom i zadržanih na plovilu.

2. Haringa ulovljena ribarskim polovilima Zajednice kada obavljaju ribolov u Područjima ICES-a III.b ili III.c ili Području ICES-a III.d zapadno od 16° I s mrežama minimalne veličine oka koja je manja od 32 mm, ne smije biti zadržana na plovilu osim ako se takvi ulovi sastoje pomiješano od haringe i drugih vrsta, nerazvrstanih, pri čemu haringa ne premašuje 20 % ukupne težine haringe i drugih vrsta ulovljenih takvim alatom i zadržanih na plovilu.

3. Haringa ulovljena ribarskim plovilima Zajednice koja ribare:

— istočno od 16° I u Potpodručjima 25. do 27. Područja ICES-a III.d s mrežama minimalne veličine oka koja je manja od 32 mm ili,

— u Potpodručju 28. Područja ICES-a III.d ili u onom dijelu Potpodručja 29. Područja ICES-a III.d koje se nalazi južno od sjeverne geografske širine 59°30′ s mrežama minimalne veličine oka koja je manja od 28 mm ili,

— u Potpodručjima 30. do 32. Područja ICES-a III.d ili u onom dijelu Potpodručja 29. Područja ICES-a III.d koje se nalazi sjeverno od sjeverne geografske širine 59°30′ s mrežama minimalne veličine oka koja je manja od 16 mm,

ne smije biti zadržana na brodu osim ako se takav ulov sastoji pomiješano od haringe i drugih vrsta, nije razvrstan i težina haringe ne premašuje 45 % ukupne težine haringe i drugih vrsta ulovljenih takvim alatom i zadržanih na plovilu.

Članak 3.

1. Ulov haringe uhvaćen:

— u Regijama 1. i 2. s povlačnim mrežama minimalne veličine oka na mreži jednake ili veće od 32 mm ili,

— u Regiji 3. s povlačnim mrežama minimalne veličine oka na mreži jednake ili veće od 40 mm ili,

— u ICES-ovim Područjima III.b ili III.c, s povlačnim mrežama minimalne veličine oka jednake ili veće od 32 mm ili,

— u Potpodručju 24. ili onom dijelu Potpodrujča 25. zapadno od 16°00′ I Područja ICES-a III.d s povlačnim mrežama minimalne veličine oka jednake ili veće od 32 mm ili,

— u Regijama 1., 2. ili 3., ili u Područjima ICES-a III.b ili III.c ili u Području ICES-a III.d zapadno od 16°00′ I s bilo kakvim ribolovnim alatom, osim povlačnih mreža,

ne smije se vršiti iskrcaj za druge svrhe koje se ne odnose na izravnu prehranu ljudi, osim u slučaju kada se taj ulov prvo ponudi za prodaju za izravnu prehranu ljudi ali se ne može pronaći kupac.

2. Međutim, dozvoljava se iskrcaj haringe za druge svrhe koje se ne odnose na izravnu prehranu ljudi ako je:

— haringa ulovljena bilo kojim ribolovnim alatom u Području ICES-a III.d istočno od 16°00′ I ili,

— haringa ulovljena bilo kojim ribolovnim alatom pod uvjetima navedenima u članku 2.

Članak 4.

Najkasnije do 31. prosinca 2002. Vijeće na temelju Izvješća i Prijedloga Komisije odlučuje o svim nužnim prilagodbama ove Uredbe.

Članak 5.

Ovime se stavlja izvan snage Uredba (EEZ) br. 2115/77.

Članak 6.

Ova Uredba stupa na snagu sedmog dana od dana objave u Službenom listu Europskih zajednica.

Primjenjuje se od 1. siječnja 1999.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Luxembourgu 29. lipnja 1998. Za Vijeće Predsjednik R. COOK

(1) SL C 25, 24.1.1998., str. 19.

(2) Mišljenje od 19. lipnja 1998. (još nije objavljeno u Službenom listu).

(3) SL L 247, 28.9.1977., str. 2.

(4) SL L 261, 20.10.1993., str. 1. Uredba kako je zadnje izmijenjena Uredbom (EZ) br. 2205/97 (SL L 304, 7.11.1997., str. 1.).

(5) SL L 9, 15.1.1998., str. 1.

(6) SL L 132, 23.5.1997., str. 1.